tartuNLP/wikipedia-smugri-20251201 huggingface dataset:
Hollandi jalgpallikoondis

Hollandi jalgpallikoondis on Hollandi jalgpalliliidu esindusmeeskond, mis esindab Hollandit rahvusvahelistel jalgpallivõistlustel.
Ajalugu.
Inglismaalt sisserändajad tõid jalgpalli Hollandisse juba 1865. aastal, alates 1879. aastast tehti mitu katset asutada kohalik jalgpalliliit, kuid see sai teoks alles 30. aprillil 1905. Samal päeval pidas Holland ka oma esimese maavõistluse, võites võõrsil Belgia 4:1. Kõik väravad lõi Eddy de Neve.
1908. ja 1912. aasta olümpiamängudelt sai Holland pronksmedali.
Pärast Teist maailmasõda nõrgenes Hollandi koondis paljude tippmängijate välismaa profiklubidesse lahkumise tõttu – kohaliku jalgpalliliidu KNVB reeglite järgi profid koondises mängida ei tohtinud. Proffe tunnistati Hollandis alles 1954. aastal ja see andis tõuke ka koondise arenguks. Hollandist ja riigi ülemerekolooniatest pärit vutimehed hakkasid üha enam tippatasemel esile tõusma.
Uus mängijate põlvkond eesotsas Johan Cruyffi, Johan Neeskensi ja Ruud Kroliga tõstis Hollandi koondise kiiresti paremate sekka. 1974. aasta MM-il mängisid hollandlased juba finaalis Saksamaa LV vastu, kuid kaotasid 1:2. 1976. aasta EM-ilt Jugoslaavias saadi kolmas koht. 1978. aastal kaotati esikohakohtumises MM-il lisaajal Argentinale 1:3.
Holland tuli uute tegijatega tippu 1988. aastal, mil Ruud Gulliti, Frank Rijkaardi ja Marco van Basteni meeskond lõpetas EM-turniiri Saksamaal kuldmedaliga.
1992. aastal Euroopa meistrivõistlustel Rootsis saadi pronksmedal.
"*Kaasa arvatud väljalangemismängude viigid, kus võitja otsustatakse penaltiseerias."
Praegune meeskond.
Hollandi koondis 2024. aasta Euroopa meistrivõistlustel.
"Seisuga 2. juuli 2024"
Trinidadi ja Tobago riigipeade loend

Trinidadi ja Tobago riigipeade loend loetleb Trinidadi ja Tobago kuninganna, kindralkubernerid ja presidendid alates iseseisvumisest 1962. aastast.
Horvaatia jalgpallikoondis

Horvaatia jalgpallikoondis on Horvaatia jalgpalliliidu esindusmeeskond, mis esindab Horvaatiat rahvusvahelistel jalgpallivõistlustel.
1998. aasta MMil Prantsusmaal saavutas koondis 3. koha, kui poolfinaalis kaotati Prantsusmaale, aga pronksimängus võideti Hollandit. 2018. aasta MMil Venemaal saavutati 2. koht jäädes finaalis alla Prantsusmaa koondisele. 2022. aasta jalgpalli MMil saavutati taas 3. koht, kui poolfinaalis kaotati hilisemale maailmameistrile Argentinale, aga pronksimängus võideti Maroko jalgpallikoondist.
Ajalugu.
Inglise töölised tõid jalgpalli Horvaatia sadamalinna Rijekasse juba 1873. aastal. Horvaatia jalgpalliliit asutati 1912. aastal. Pärast Esimest maailmasõda liideti lühikest aega iseseisev olnud Horvaatia Jugoslaavia koosseisu ning selle mängijatel oli liitriigi koondises alati kindel koht. 1930. aasta MM-il osalenud Jugoslaavia meeskonna 24 mängijast 12 olid Splitist pärit horvaadid ning kauges Uruguays jõudis lõunaslaavlaste esindus poolfinaali.
Teise maailmasõja puhkedes kuulutas Horvaatia end taas iseseisvaks ning 2. mail 1940 toimus esimene maavõistlus – Budapestis võideti Ungari 1:0. Iseolemise aeg jäi aga lühikeseks, sest peatselt okupeeris riigi Saksamaa ja seejärel sattus piirkond taas Jugoslaavia kontrolli alla.
1987. aastal tuli Jugoslaavia meeskond juunioride maailmameistriks ning selle meeskonna horvaatidest liikmetest tõusid tähtedeks Zvonimir Boban, Robert Prosinečki, Davor Šuker ja Robert Jarni.
1991. aasta juunis sai Horvaatia taas iseseisvaks ning 1992. aastal astuti FIFA liikmeks. UEFA liikmeks saadi 1993. aasta juunis, aga siis oli jõuba lõppenud kvalifitseerumine 1994. aasta jalgpalli MM-ile.
1998. aasta MM-il Prantsusmaal võitsid horvaadid veerandfinaalis Saksamaad 3:0. Poolfinaalis jäädi alla Prantsusmaale 1:2, kuid pronksimängus võideti Hollandit 2:1. MM-turniiri edukaimaks väravakütiks tõusis Davor Šuker kuue tabamusega.
2002 ja 2006 ei jõutud maailmameistrivõistlustel alagupist edasi ning 2010 ei kvalifitseerunud koondis MM-ile. 2014 jäädi taas alagruppi pidama. 2018. aasta jalgpalli maailmameistrivõistlustel jõuti välja finaali, kus Horvaatia pidi tunnistama aga Prantsusmaa paremust.
"*Kaasa arvatud väljalangemismängude viigid, kus võitja otsustatakse penaltiseerias."
"*Kaasa arvatud väljalangemismängude viigid, kus võitja otsustatakse penaltiseerias."
Mängijad.
Praegune meeskond.
Horvaatia koondis 2022. aasta maailmameistrivõistlustel. "Mängude ja väravate arv pärast pronksimängu Marokoga".
Kõrgkoolide loendid riigiti

"Siin on loetletud kõrgkoole riikide kaupa.
Vasaktsenter

Vasaktsenter on poliitilises spektris koht, kus asuvad Euroopas sotsiaaldemokraadid ja Ameerika Ühendriikides sotsiaalliberaalid (USA Demokraatlik Partei). Selle punkti lähedale jäävad ka "kolmanda tee ideoloogia" ja mõõdukamad rohelised.
Vasaktsentrismi põhimõtted:
Nende põhimõtteid rakendades tahavad vasaktsentristid tagada aktiivse toimetuleku kõigile kodanikele.
Rootsi jalgpallikoondis

Rootsi jalgpallikoondis on Rootsi jalgpalliliidu esindusmeeskond, mis esindab Rootsit rahvusvahelistel jalgpallivõistlustel.
Ajalugu.
Rootsi oli üks seitsmest FIFA asutajast mais 1904, kuid kodumaal oli jalgpalluritel hokimängijatega üks alaliit kuni 1906. aastani. 12. juulil 1904 pidas Rootsi esimese ametliku maavõistluse, võites Norrat 11:3.
1908. aasta olümpiale sõitsid rootslased edulootustega, kuid reaalsus oli karm: Suurbritanniale kaotati 1:12 ja Hollandile 0:2. 1913. aastal kaotati Taanile võõrsil 0:8 ja kodus koguni 0:9.
Teisest maailmasõjast puutumata jäänud Rootsi sai 1948. aasta Londoni olümpiamängudel kulla, võites finaalis Jugoslaavia 3:1. Esimesel sõjajärgsel MM-il 1950 Brasiilias koosnes Rootsi koondis ainult amatööridest, kuid sellegipoolest võideldi välja pronksmedal Uruguay ja Brasiilia järel ning Hispaania ees.
Hästi on hakkama saadud ka suurvõistluste korraldamisega. Heade tulemuste tõttu andis FIFA 1958. aasta MM-i Rootsi korraldada. Kodumeeskond ei petnud publiku ootusi: inglase George Raynori juhendamisel jõuti finaali, kus tuli tunnistada Brasiilia 5:2 paremust. 3:2 võit 1959 Wembleyl Inglismaa üle tõestas, et rootslaste edu polnud juhus.
Rootsi uus tõus toimus 1990. aastate alguses. 1992. aasta EM-il mängis Rootsi end kodus nelja hulka. Kolmanda koha mängus jäädi alla Hollandile. 1994. aastal USA-s peetud MM-il tuli 36-aastase vaheaja järel taas medal: pronksimängus võideti Bulgaariat 4:0. Suurimad tähed medalimeeskonna olid Martin Dahlin, Tomas Brolin ja Kennet Andersson.
Aastatel 1990–2007 oli UEFA president rootslane Lennart Johansson.
Mängijad.
Rootsi koondis UEFA Rahvuste Liiga mängudeks Aserbaidžaani ja Eesti vastu 2024. aasta septembris:
Varasemaid koosseise.
Rootsi koondis 2020. aasta Euroopa meistrivõistlustel.
Kohtumised Eesti koondisega.
2024. aasta augusti seisuga oli Eesti jalgpallikoondis Rootsiga kohtunud 21 korda, millest 18 korral oli võitnud Rootsi ja kolmel korral oli mängitud viiki. Väravate vahe oli Rootsi kasuks 64:18. Rootsi oli teine FIFA liikmesriik, kellega Eesti koondis ametliku kohtumise pidas.
Baleaarid

Baleaarid (ka "Baleaari saared, Baleaari saarestik") on saarestik ja Hispaania autonoomne piirkond Vahemere lääneosas.
Baleaaride suuremad saared on Mallorca, Menorca ja Cabrera.
Saarestiku koosseisu arvatakse mõnikord ka Pitiuusid (Eivissa ja Formentera).
1936. aastal ilmus eesti ajakirjanduses üleskutseid, et Eesti peaks hankima endale asumaa Baleaarides, et sinna rajada kopsuhaigete ravila. Plaan ei saanud teoks Hispaania valitsuse vastuseisu tõttu.
Kliima.
Baleaaride aasta keskmine temperatuur on +15,8 °C, jaanuaris +9,2 °C, augustis +24,1 °C.
Aastas sajab keskmiselt 423 mm, sealhulgas jaanuaris 37 mm ja augustis 20 mm sademeid. Aastas paistab päike keskmiselt 2700 tundi, sealhulgas jaanuaris 165 ja augustis 309 tundi.
Ajaloolised maakonnad.
Mallorca jaguneb kuueks maakonnaks ("comarca"). Cabrera, Eivissa ja Formentera saar moodustavad igaüks eraldi maakonna.
Mallorca maakonnad:
Vallad.
Baleaari saared koosnevad järgnevatest 67 vallast:
"Märkus: Tabelis on loetletud vallad nende artikleid arvestamata."
Fyn

Fyn on Taanile kuuluv saar Läänemeres. See moodustab koos lähedal asuvate Langelandi, Ærø, Tåsinge ja teiste väiksemate saartega Fyni maakonna. Saare kaldad on madalad. Moreenküngastik ulatub kuni 131 meetri kõrguseni.
Kirjeldus.
Fyni eraldab Jüütimaast Väike-Belt ja Sjællandist Suur-Belt. Üle kummagi väina on ehitatud sillad rongide ja autode jaoks. Õigupoolest kulgeb üle Suur-Belti kaks silda: üks Sprogø saareni väina keskel ja teine sealt edasi. Sprogø ja Sjællandi vahel sõidab rong tunnelis. Jüüti poolsaarele ehitati esimene sild vahetult enne teist maailmasõda ja seda kasutavad nii autod kui ka rongid. Teine sild ehitati 1970. aastatel ja see on ainult autodele.
Saare pindala on 2976 km², see on suuruselt Taani kolmas saar Gröönimaa ja Sjællandi järel. Elanike arvult (2006. a 1. jaanuari seisuga 447 060) on Fyn Sjællandi järel Taani teine saar.
Ajalugu.
Saart on esimest korda maininud 1075. aastal Bremeni Adam ("Fune"). 1085. aastal on mainitud ka saare elanikke. Aastal 1231 nimetati saart "Fyun", ladina keeles "Fionia" või "Feonia", alamsaksa keeles "Vüne". Taanlased kirjutasid saare nime keskajal kujul "Fjón". Alles Hans Christian Andersen, kes sellelt saarelt pärit oli, hakkas kasutama nimekuju Fyn.
Suurimad asulad.
Suurim linn on Odense, mis ei asu päris mere ääres ja on merega ühendatud tänapäeval vähe kasutatava kanali abil. Ülejäänud suured linnad asuvad kõik saare kaldal: kirdes Kerteminde, idas Nyborg, lõunas Svendborg, edelas Fåborg, läänes Assens, loodes Middelfart ja põhjas Bogense.
Elanike arv suuremates linnades 2017. aasta 1. jaanuari seisuga.
Kuulsaid elanikke.
Fyni saarel on sündinud kirjanik Hans Christian Andersen, helilooja Carl Nielsen ja Ameerika iseseisvussõja (1775–1783) kangelane kolonel Christian Febiger.
Hainan

Hainan (海南) on saar Lõuna-Hiina meres, mis kuulub Hiina Rahvavabariigile.
Hiina mandriosast ja Vietnamist lahutab seda Tongkingi laht. Hiina Leizhou poolsaare ja Hainani vahele jääb 30 km laiune Qiongzhou väin ehk Hainani väin.
Saare pindala on 32 900 ruutkilomeetrit ja see moodustab Hainani provintsi põhiosa. Lisaks Hainani saarele kuuluvad provintsi ka üle 200 väikesaare.
Kuni 1950. aastani oli saar Hiina Vabariigi kontrolli all. Aastatel 1950–1988 kuulus see Guangdongi provintsi. 1. oktoobril 1984 moodustati Hainani administratiivne regioon ning neli aastat hiljem eraldati see eraldi provintsiks.
Saare kõrgeim punkt on 1840 meetri kõrgusele tõusev Wuzhi mägi.
Suurim asula on Haikou linn, kus elab üle 2 miljoni inimese.
Saarel asub Wenchangi kosmodroom.
Hokkaidō

Hokkaidō (北海道) on Jaapani põhjaosas asuv saar, suuruselt teine saar riigis.
Saare pindala on 83 400 ruutkilomeetrit ja seal elas 2019. aasta seisuga 5,28 miljonit inimest.
Honshūst on Hokkaidō eraldatud Tsugaru väinaga ja Sahhalinist La Perouse'i väinaga. Tsugaru väina alt kulgeb läbi Seikani tunnel, mis on maailma pikim meretunnel.
Saare põlisasukad on ainud.
Hokkaidō kuulub koos seda ümbritsevate väiksemate saartega Hokkaidō prefektuuri ja on ühtlasi üheks Jaapani piirkonnaks.
Saare keskus ja suurim asula on Sapporo linn.
Honshū

Honshū (本州) on Jaapani suurim saar, mis piirneb kagus Vaikse ookeaniga ja loodes Jaapani merega. 
Saare pindala on 230 000 km². Elanike arv on üle 100 miljoni.
Honshū saarel asub Jaapani pealinn Tōkyō.
Saarel on 34 prefektuuri: Aichi, Akita, Aomori, Chiba, Fukui, Fukushima, Gifu, Gumma, Hiroshima, Hyōgo, Ibaraki, Ishikawa, Iwate, Kanagawa, Kyōto, Mie, Miyagi, Nagano, Nara, Niigata, Okayama, Ōsaka, Saitama, Shiga, Shimane, Shizuoka, Tochigi, Tōkyō, Tottori, Toyama, Wakayama, Yamagata, Yamaguchi ja Yamanashi prefektuur. Mõni neist prefektuuridest hõlmab lisaks teisi väiksemaid saari.
Afganistani kõrgkoolide loend

Afganistani kõrgkoolid on toodud järgmises loendis:
Henrik Larsson

Henrik Larsson (sündinud 20. septembril 1971 Helsingborgis) on Rootsi endine jalgpallur ja praegune treener. 
Ta oli Rootsi jalgpallikoondise ründaja aastatel 1993–2009. Larsson oli viimati Helsingborgs IF peatreener.
Henrik Larsson on mänginud sellistes klubides nagu Högaborgs, Helsingborgs, Feyenoord, Celtic, Barcelona, Manchester United ja Råå IF
2006. aastal tuli ta Barcelonaga Meistrite Liiga võitjaks.
Klubikarjäär.
Karjääri algus.
Larsson alustas karjääri Rootsi jalgpalliklubis Högaborgs BK. Peale Högaborgsi mängis ta Helsingborgsis ja Hollandi klubis Feyenoord. 
1997. aastal liitus ta Celticuga, kus mängis 7 aastat. Selle aja jooksul tuli ta neli korda Šoti meistriks, tegi kaasa 315 kohtumises ja lõi 242 väravat.
Hilisem karjäär.
Henrik Larsson siirdus 2004. aastal mängima Hispaania kõrgliiga klubisse Barcelona. 
Ta tuli Barcelonaga kaks korda Hispaania meistriks ja võitis ka Meistrite Liiga. Veel mängis ta sellistes klubides nagu Manchester United ja Råå IF.
Larsson lõpetas sportlaskarjääri oktoobris 2009.
Koondisekarjäär.
Rootsi rahvuskoondises tegi Larsson debüüdi 13. oktoobril 1993, kui mängiti Helsingis Soomega ja võideti 3:2. 
Ta esindas Rootsit kolmedel maailmameistrivõistlustel ja kahtedel Euroopa meistrivõistlustel. 2004. aasta Euroopa meistrivõistlustel Portugalis lõi ta neljas mängus kolm väravat. 
Larsson mängis rahvuskoondises 106 korda ja lõi 37 väravat.
Isiklikku.
Henrik Larsson on 178 cm pikk ja kaalub 75 kg. Ta on abielus ning tal on kaks last.
Sainte-Laguë meetod

Sainte-Laguë meetod on suurima keskmise põhimõttel töötav valimismeetod.
Meetod on nime saanud Prantsuse matemaatikult André Sainte-Laguëlt.
Selle valimismeetodi valem on: formula_1
koefitsient – on koefitsient
V – erakonna hääled
S – jooksev kohtade arv parteil (algul: S=0 kõigil parteidel)
See meetod sarnaneb D'Hondti meetodiga, aga ilma viimase suurimate parteide soosimiseta. Kõigil parteidel on algul 0 kohta. Kui nimekirjal on kõrgem koefitsient, siis arvutatakse uus koefitsient välja. Protseduuri korratakse kuni kõik kohad on jaotatud.
Alternatiivmeetodid.
Sellel meetodil on ka teine võimalus kohtade arvutamiseks. Leitakse iga partei protsent, selle põhjal arvutatakse iga partei kohtade arv ja see ümardatakse üles. Seda meetodit nimetatakse tooreks Websteri meetodiks. See ei anna alati täpselt nii palju kohti, kui soovitud. Juhul, kui kohti jagati üle, siis arvutatakse iga partei koefitsient; jagades iga partei häälte arv võidetud kohtade arvuga –0,5, leitakse kõige väiksem koefitsient ja see partei kaotab ühe koha. Kui kohti tuleb puudu, siis arvutatakse koefitsiendid jagades iga partei häältehulk hetkel võidetud kohtade arvuga +0,5.
On ka kolmas võimalus: sättida kvoot (häälte arv/kohtade arv) nii, et sellega läbi jagades ja tulemust ülespoole ümardades, saadakse täismaja mandaate.
Modifitseeritud Sainte-Laguë.
Sainte-Laguëst on tehtud ka modifitseeritud variant: esimene jagaja on 0,7; teine 1,5 ja ülejäänud nagu tavaline Sainte-Laguë. Selle modifikatsiooni mõte on teha esimeste mandaatide saamine keerukamaks väikestel parteidel ja selles mõttes sarnaneb ta D'Hondti meetodiga, aga samas järgmised kohad peale esimeste mandaatide on nagu tavaline Sainte-Läguë. See on Sainte-Laguë modifikatsioonidest üks tuntumaid. Kuigi vähem tuntud modifikatsioon on 1. koha jagaja 0,75 peale sättida; 2. koha jagaja 1,5, jne nagu tavaline Sainte-Laguë. Seda meetodit kasutab Ungari. See on väikeparteide suhtes veel karmim kui 0,7-ga modifikatsioon.
Näide.
Partei A saab 500 häält, partei B saab 400 häält ja partei C saab 300 häält. Jagada 4 mandaati tavalise Sainte-Läguëga.
Partei A saab 2, partei B 1 ja partei C 1 koha.
Kasutuspiirkonnad.
Kasutatakse näiteks Bosnias ja Hertsegoviinas, Uus-Meremaal, Lätis, Hamburgis ja Bremenis parlamendikohtade jaotamisel. Modifitseeritud (0,7-ga) varianti kasutatakse näiteks Norras ja Rootsis parlamendivalimistel.
Jagajate jada kohta.
Analoogne on tavalise Sainte-Laguë puhul: 1. koht – 1, 2. koht – 5, jne, ehk nii-öelda paaritute arvude jada. 0,7-ga modifitseeritud puhul 1. koht 1,4; 2. koht 3, jne nagu tavaline Sainte-Läguë. 0,75 puhul 1,5 on 1. koha jagaja ja ülejäänud kõik need samad, mis on tavalisel Sainte-Lägüel.
Lõuna-Korea kõrgkoolide loend

"Siin loetletakse Lõuna-Korea kõrgkoole."
Fredrik Ljungberg

Karl-Fredrik "Freddie" Ljungberg (sündinud 16. aprillil 1977 Vittsjös) on Rootsi jalgpallikoondise endine poolkaitsja. Ta on olnud ka Calvin Kleini aluspesu modell.
Sportlaskarjäär.
Jalgpallile lisaks on ta mänginud ka käsipalli, jäähokit ja golfi. 
Ljungberg siirdus Arsenali 1998. aastal. Enne seda mängis ta Halmstadi BK-s 139 mängu ja lõi 16 väravat. Tema väravalöömise oskused paranesid märgatavalt Arsenali tuleku järel.
Ljundbergil oli suur osa Arsenali topeltvõidus 2001–2002 hooajal, kui tuldi Inglismaa meistriks ja võideti FA Cup (liiga karikas). Kuna Robert Pirès oli hooaja lõpuni vigastatud, tuli Ljungberg tema asemele ning tal õnnestus väravaid lüüa mitmes hooaja lõpu mängus, kuhu kuulus ka Inglismaa meistrivõistluste finaalmäng Chelsea vastu.
Kui Emmanuel Petit ja Marc Overmars lahkusid Arsenalist, sai Ljungberg pidevalt mängida algkoosseisus. Tema karjääri segasid pidevad vigastused ja migreen. 2005. aastal arvati tal olevat vähkkasvaja, kuid arstliku kontrolli tulemused seda oletust siiski ei kinnitanud. Ta mängis meistriliigas Arsenali rivistuses 216 korda ja lõi 46 väravat ning 48 Meistrite liiga mängu ja lõi seal 13 väravat.
Karjääri viimastel aastatel mängis Ljungberg Jaapani kõrgliiga klubis Shimizu S-Pulse.
Ljungberg osales rahvuskoondise rivistuses 2002. ja 2006. aasta maailmameistrivõistlustel ning 2000., 2004. ja 2008. aasta Euroopa meistrivõistlustel.
Rootsi rahvuskoondises tegi Ljungberg debüüdi 24. jaanuaril 1998, kui mängiti USA-ga ja kaotati 0:1. Ljungberg mängis rahvuskoondises aastatel 1998–2008 75 mängus ja lõi 14 väravat.
Isiklikku.
Fredrik Ljungberg on 175 cm pikk ja kaalub 75 kg.
Marcus Allbäck

Marcus Christian Allbäck (hüüdnimi Mackan; sündinud 5. juulil 1973 Göteborgis) on Rootsi jalgpallitreener ja endine Rootsi jalgpallikoondise ründaja.
Rootsi rahvuskoondises tegi Allbäck debüüdi 27. novembril 1999, kui mängiti Lõuna-Aafrika Vabariigi jalgpallikoondisega ning kaotati 0:1. 
Allbäck mängis rahvuskoondises 74 korda ja lõi 30 väravat.
Isiklikku.
Marcus Allbäck on 180 cm pikk ja kaalub 79 kg.
Ingvar Carlsson

Gösta Ingvar Carlsson (sündinud 9. novembril 1934 Boråsis) on rootsi sotsiaaldemokraatlik poliitik, Rootsi peaminister 1986–1991 ja 1994–1996.
Lõpetas 1958 Lundi Ülikooli politoloogina. Sotsiaaldemokraatliku Töölisparteiga liitus juba ülikooliaastatel.
Perioodil 1958–1960 töötas valitsuskantseleis ja oli, nagu ka Olof Palme, üks "Erlanderi poistest": Tage Erlanderi kasvandik ja kaastööline.
Aastatel 1960–1961 täiendas ennast Ameerika Ühendriikides. Pöördunud tagasi Rootsi, sai 1961 Sotsiaaldemokraatliku Noorteliidu esimeheks ja valiti 1965 Riksdagi.
Valitsuses alustas tegevust 1967 peaministri sekretärina, sai 1969 haridus- ja kultuuriministriks ning seejärel 1973 elamuehituse ministriks. 1976. aastal pöördus tagasi parlamenti, kus oli tegev kuus aastat.
1982–1985 oli Carlsson Rootsi asepeaminister ja 1985. aastal lühikest aega ka keskkonnaminister. Aastal 1986 valiti ta Sotsiaaldemokraatliku Partei esimeheks. Sellele kohale jäi ta kümneks aastaks – kuni oma teise ametiaja lõpuni valitsusjuhina 1996. aastal.
2011. aastal sai ta Maarjamaa Risti I klassi teenetemärgi.
Giórgos Karagkoúnis

Giórgos Karagkoúnis (kreeka "Γιώργος Καραγκούνης"; sündinud 6. märtsil 1977) on Kreeka jalgpallikoondise endine poolkaitsja.
Kreeka rahvuskoondises mängis Karagkoúnis esimest korda 20. augustil 1999. Ta kuulus koondisse aastatel 1999–2014 kokku 139 korda ja lõi 10 väravat.
Isiklikku.
Giórgos Karagkoúnis on 176 cm pikk ja kaalub 74 kg.
Ángelos Basinás

Ángelos Basinás (sündinud 3. jaanuaril 1976 Spatas) on endine jalgpallur, Kreeka jalgpallikoondise poolkaitsja.
Kreeka rahvuskoondises mängis Basinás esimest korda 18. augustil 1999. Aastatel 1999–2009 mängis Basinás koondises 100 korda ja lõi 7 väravat.
Koondisekarjäär.
Esimest korda mängis Basinás Kreeka jalgpallikoondises 18. augustil 1999 Salvadori jalgpallikoondise vastu 3:1 võidetud mängus. Esimese värava Kreeka kasuks lõi ta ülejärgmisel päeval samuti Salvadori vastu 3:0 võidetud sõprusmängus.
Sellest ajast on ta kuulunud Kreeka jalgpallikoondisse. Kuni 2009. aastani pidas ta Kreeka eest 100 mängu ja lõi neis 7 väravat. 2 korda on ta skoorinud Malta jalgpallikoondise vastu: 2008. aasta EM-valikturniiril nii võõrsil kui kodus.
2004. aasta EM-il Portugalis osales Basinás avakohtumises Portugali jalgpallikoondise vastu, mille Kreeka võitis 2:1. Selles mängus realiseeris ta 51. minutil penalti, millega viis Kreeka 2:0 ette. Kohtumises Hispaania jalgpallikoondise vastu ta ei osalenud. Kolmandas alagrupimängus Venemaa jalgpallikoondise vastu võeti ta välja 41. minutil seisul 0:2. Kreeka kaotas 1:2, kuid tuli alagrupis teiseks ja pääses veerandfinaali Prantsusmaa jalgpallikoondise vastu, mille Kreeka võitis 1:0. Basinás mängis esimesed 85 minutit ja vahetati välja, kui värav oli löödud. Poolfinaalis Tšehhi jalgpallikoondise vastu mängis Basinás esimesed 72 minutit ja vahetati välja seisul 0:0. Kreeka võitis lisaajal löödud väravast. Finaalis Portugali vastu mängis ta kogu kohtumise ja talle anti esimese poolaja üleajal kollane kaart. Kreeka võitis kohtumise 1:0 ja tuli Euroopa meistriks.
Euroopa meistrina kutsuti Kreeka järgmise aasta konföderatsioonide karikavõistlustele, mis toimusid Saksamaal. Basinás osales kõigis Kreeka mängudes algusest lõpuni. Kreeka kaotas Brasiilia jalgpallikoondisele 0:3 ja Jaapani jalgpallikoondisele 0:1 ning viigistas Mehhiko jalgpallikoondisega 0:0. Alagrupi võitis Mehhiko Brasiilia ees, Kreeka jäi alagrupis viimaseks. Karika võitis Brasiilia.
2008. aasta Euroopa meistrivõistlustel Austrias mängis Basinás taas kaasa kõik Kreeka mängud algusest lõpuni, kahes esimeses kaptenina. Kreeka kaotas 0:2 Rootsile, 0:1 Venemaale ja 1:2 Hispaaniale ning jäi alagrupis viimaseks. Hispaania vastu sai Basinás 72. minutil kollase kaardi.
Isiklikku.
Ángelos Basinás on 180 cm pikk.
Park Tae-joon

Park Tae Joon (24. oktoober 1927 Pusanis Kijangi "kun"'is – 13. detsember 2011 Söulis) oli Lõuna-Korea ärimees ja Lõuna-Korea peaminister aastal 2000.
Ta õppis Jaapanis Waseda Ülikoolis ja lõpetas Korea Sõjaväeakadeemia.
1964 asus ta juhtima Lõuna-Korea tööriistatootjat TaeguTec ja viis selle ühe aastaga kahjumist kasumisse.
1968 asus ta juhtima ettevõtet POSCO. 10 aastaga sai sellest rahvusvaheline korporatsioon ja 2010. aastaks maailma suurim terasetootja.
Poliitikaga hakkas ta tegelema 1980. 20 aastat hiljem sai ta peaministriks, kuid astus samal aastal tagasi kahtlustuste tõttu kinnisvarapettuses.
Ta oli abielus. Perekonnas oli abikaasa Jang Ock Ja, üks poeg ja neli tütart.
Ángelos Charistéas

Ángelos Charistéas ("Άγγελος Χαριστέας"; sündinud 9. veebruaril 1980 Sérreses) on Kreeka jalgpallikoondise endine ründaja, Euroopa meister (2004).
Kreeka rahvuskoondises tegi Charistéas debüüdi 28. veebruaril 2001. Seisuga 26. märts 2010 on Charistéas rahvuskoondises mänginud 82 korda ja löönud 23 väravat. Esimese värava koondise koosseisus lõi Charistéas 28. veebruaril 2001, kui mängiti Venemaaga ja tulemuseks oli viik 3:3. 
2004. aastal valiti ta Euroopa meistrivõistluste tähtede koondisse.
Isiklikku.
Ángelos Charistéas on 191 cm pikk ja kaalub 82 kg.
Juan Carlos Valerón

Juan Carlos Valerón Santana [hu'an k'arlos baler'on sant'ana] (sündinud 17. juunil 1975 Las Palmases (Gran Canaria)) on Hispaania jalgpallikoondise endine poolkaitsja.
Hispaania rahvuskoondises tegi Valerón debüüdi 18. november 1998, kui Salernos mängiti Itaaliaga viiki 2:2. Rahvuskoondises mängis ta aastatel 1998–2005 46 mängu ja lõi 5 väravat.
Fernando Morientes

Fernando Morientes Sánchez (sündinud 5. aprill 1976 Cácereses) on endine Hispaania jalgpallikoondise ründaja.
Fernando Morientes mängis Hispaania rahvuskoondises aastatel 1998–2007 kokku 47 korda ja lõi 27 väravat. Debüüdi tegi Morientes 25. märtsil 1998 Vigos, kui Šveitsiga mängides saadi võit 4:0.
Isiklikku.
Fernando Morientes on 186 cm pikk ja kaalub 79 kg. Ta on abielus Victoriaga (23. detsembrist 1999). Neil on kaks last: poeg Fernandito (16. juuli 1999) ja tütar Lucia (14. august 2001). 
Hobideks on Fernandol arvutid, internet ja jalgpallimängud. 
Tema hüüdnimi on Moro.
Māris Verpakovskis

Māris Verpakovskis (sündinud 15. oktoobril 1979 Liepājas) on Läti jalgpallikoondise endine ründaja.
Māris Verpakovskis mängis Läti rahvuskoondises aastatel 1999–2014 kokku 104 korda ja lõi 29 väravat. Esimene mäng rahvuskoondises toimus 9. juunil 1999, kui mängiti Kreekagaga ja saavutati võit 2:1, samas kohtumises tuli ka esimene värav koondise kasuks.
2004. aasta Euroopa meistrivõistluste esimeses alagrupimängus lõi ta värava Tšehhi vastu. See jäi Läti ainsaks väravaks sel turniiril.
Isiklikku.
Māris Verpakovskis on 173 cm pikk ja kaalub 68 kg. Tema isa Ilmārs Verpakovskis oli samuti jalgpallur.
Milan Baroš

Milan Baroš (sündinud 28. oktoobril 1981 Vigantices) on Tšehhi jalgpallur (ründaja)
Baroš mängis Tšehhi rahvuskoondises aastatel 2001–2012 kokku 96 korda ja lõi 41 väravat.
Marek Heinz

Marek Heinz (sündinud 4. augustil 1977 Olomoucis) on endine Tšehhi jalgpallikoondise ründaja.
Heinz mängis Tšehhi rahvuskoondises aastatel 2000–2006 kokku 30 korda ja lõi viis väravat. Debüüdi tegi Heinz 30. aprillil 1997.
Jaava

Jaava (indoneesia keeles: Jawa; jaava keeles ꦗꦮ) on Indoneesiale kuuluv saar Malai saarestikus. Saare pindala on 126 700 km2. Jaava saar on suurima elanike arvuga saar maailmas. 2014. aasta seisuga elas saarel 141 miljonit inimest. Saarel asuva Yogyakarta linna lähedal on maailma üks aktiivseim Merapi vulkaan.
Roy Makaay

Roy Makaay (kodanikunimega Rudolphus Antonius Makaay, sündinud 9. märtsil 1975 Wijlhenis) on Hollandi jalgpallikoondise endine ründaja.
2003 oli ta Hispaania kõrgliiga La Liga resultatiivseim pallur 29 väravaga. Samal aastal pälvis ta Euroopa liigade resultatiivseima palluri auhinna Euroopa kuldsaapa.
Koondisekarjäär.
Hollandi jalgpallikoondises debüteeris Makaay 5. oktoobril 1996, kui Walesi jalgpallikoondis võideti 3:1. Kokku osales Makaay kuni 2008. aastani Hollandi koondises 46 mängus ja lõi 8 väravat.
Makaay osales 2000. aasta EM-il, kuid ei pääsenud põhirivistusse. Platsile sai ta veerandfinaalis Jugoslaavia jalgpallikoondise vastu seisul 4:0, kui vahetas välja 3 väravat löönud Patrick Kluiverti. Mäng lõppes 6:1. Holland võitis alagrupis kõik mängud, aga kaotas poolfinaalis Itaalia jalgpallikoondisele pärast 0:0 lõppenud normaal- ja lisaaega penaltiseerias, jättes kogu mängus realiseerimata 5 penaltit.
2004. aasta EM-il oli Makaay samuti koondises, aga mitte põhirivistuses. Alagrupis sai ta mängu üksnes viimases kohtumises Läti jalgpallikoondise vastu, kui vahetas välja 2 väravat löönud Ruud van Nistelrooy. Kuid 84. minutil suutis ka Makaay skoorida ja mäng lõppes 3:0. Alagrupis saavutas Holland võidu, viigi ja kaotusega teise koha. Veerandfinaalis Rootsi jalgpallikoondise vastu vahetati Makaay sisse 87. minutil seisul 0:0, mis püsis lõpuvileni. Penaltiseerias lõi ta Hollandi viiendana ja tabas. Kuuenda löögiga võitis Holland 5:4. Poolfinaalis Portugali jalgpallikoondise vastu vahetati Makaay Marc Overmarsi asemele sisse teiseks poolajaks seisul 0:1. Mäng lõppes 1:2.
2008. aasta suveolümpiamängudel Pekingis alustas Makaay avakohtumist Nigeeria jalgpallikoondise vastu kaptenina, aga teiseks poolajaks vahetati välja. Mäng lõppes 0:0. Teises mängus USA jalgpallikoondise vastu sekkus ta 75. minutil seisul 1:2 ja mäng lõppes 3. üleminutil löödud väravast 2:2. Kolmanda mängu Jaapani jalgpallikoondise vastu mängis ta algusest lõpuni kaptenina ja Holland võitis 1:0. Veerandfinaalis Argentina jalgpallikoondise vastu ta ei osalenud. Argentina võitis lisaajal 2:1. Olümpiamängud jäid Makaay viimasteks mängudeks Hollandi koondises.
Isiklikku.
Roy Makaay on 188 cm pikk ja kaalub 75 kg. Tema abikaasa on Joyce, paaril on tütar Milou ja poeg Dani.
Francesco Totti

Francesco Totti (sündinud 27. septembril 1976) on Itaalia endine jalgpallur, kes mängis ründaja või poolkaitsjana terve oma karjääri Itaalia kõrgliiga klubis AS Roma.
Isiklikku.
Francesco Totti on 180 cm pikk ja kaalub 78 kg.
Maniche

Maniche (õieti Nuno Ricardo Oliveira Ribeiro; sündinud 11. novembril 1977 Lissabonis) on Portugali endine jalgpallur, poolkaitsja.
Hüüdnime on ta saanud legendaarse Taani ründemängija Michael Manniche järgi.
Isiklikku.
Maniche on 173 cm pikk.
Ka ta noorem vend Jorge Ribeiro on jalgpallur ning on samuti jõudnud Portugali koondisse.
Vampiir

Vampiir on müütiline või folkloorne olend, kes toitub inimeste või loomade verest.
Vampiiridel olevat palju üleloomulikke võimeid. Tuntumate uskumuste kohaselt suudavad nad joosta nii kiiresti et neid peaaegu ei nähtagi. Nad on inimestest palju tugevamad. Vampiirid suutvat ka inimest, kelle verd nad joonud on, vampiiriks muuta.
Vampiiride tapmiseks olevat mitmeid viise. Tuntumad neist on puuvaia löömine läbi vampiiri südame, tema jätmine päikese kätte, siseelundite eemaldamine ja vampiiri põletamine, tema keha tükkideks rebimine (seda suudab ainult teine vampiir) ja ärapõletamine.
Õigeusu uskumuste järgi ei lahku pärast surma hing kehast 40 päeva jooksul. Mõnel pool kaevati surnud sellepärast 3–7 päeva pärast üles ja kui surnukeha polnud hakanud kõdunema, löödi neile puuvai südamesse, et vältida inimese muutumist vampiiriks.
Üks vere tähtsus on, et veri sisaldab adrenaliini, mis mõjub kui narkootikum.
Michel Platini

Michel François Platini (sündinud 21. juunil 1955 Jœufis) on endine UEFA president ja endine Prantsusmaa jalgpallikoondise poolkaitsja. Prantsusmaa rahvuskoondises on ta mänginud 72 mängu ja löönud 41 väravat. 43 korda oli ta kapten.
Ta oli sunnitud UEFA presidendi kohalt tagasi astuma 2016. aasta maikuus.
Ingel

Ingel on Jumalat või jumalaid teeniv vaim mitmes religioonis, põhiliselt judaismis ja sellest arenenud monoteismides nagu kristlus, islam ja mormoonlus.
Nende nimetus tuleneb ladinakeelsest sõnast "angelus", mis tuleneb omakorda kreekakeelsest sõnast ἄγγελος ("angelos") 'sõnumitooja, saadik' (kirjutatuna "gg" hääldatakse kreeka keeles nagu "ng"). Heebrea keeles on lähim sõna ingli kohta "מלאך" [mal'ach], mis tähendab samuti sõnumitoojat.
Tänapäevases traditsioonis tuntud inglid pärinevad Vanast Testamendist, kuhu nad jõudsid ilmselt Mesopotaamia mütoloogia eeskujul. VT vanemais kihistustes on inglid jumala käskjalad, kes liiguvad maa ja taeva vahet redeli abil. Uuemates VT tekstides on neil aga juba tiivad, nad tegutsevad valvurite, jumala viha ja soosingu edastajate ning Uues Testamendis ka inimeste kaitsjatena.
Ingellik personifikatsioon omistati juba vanarooma mütoloogiast tuntud võidujumalannale Victoriale, kes mahitas Rooma sõjakäikudel surma.
Alates 2.-4. sajandist kujutati kristlikke ingleid noormeestena. Renessansist alates kujutatakse ingleid ka naistena. Nüüdisajal samastatakse ingleid sageli putode ehk amoritega, kes on renessansiajal moodi läinud paksud tiivulised lapsed.
Tänapäeval on inglimütoloogia levinud ka mõnes mittekristlikus või kristlusega vaid osaliselt kattuvas "new age"'i harus. Selliste hulka kuulub näiteks ingliteraapia. Levinud on uskumine kaitseinglitesse. Tihti seostatakse ingleid jõuludega, neid mainivad mitmed kristlikud jõululaulud ning jõulupuu kaunistuseks kasutatakse inglikujulisi ehteid.
Peainglid.
Piiblis on nimepidi nimetatud vaid kaht peainglit: Miikaeli ja Gabrieli. Seitsme peaingli täielik loend pärineb 5. sajandist.
Peainglid:
Johan Neeskens

Johan Neeskens (täisnimi Johannes Jacobus Neeskens; 15. september 1951 Heemstede – 6. oktoober 2024) oli hollandi jalgpallur, endine Hollandi jalgpallikoondise poolkaitsja.
Hollandi rahvuskoondises mängis Neeskens 49 korda ja lõi kokku 17 väravat (1970–1981).
FC Nantes

FC Nantes ehk Football Club de Nantes (aastail 1992–2007 FC Nantes Atlantique) on Prantsusmaa linnas Nantesis tegutsev jalgpalliklubi. See mängib Prantsusmaa kõrgliigas Ligue 1.
Klubile pandi alus 23. aprillil 1943, ajal, kui Teine maailmasõda ei olnud veel lõppenud ning linn kannatas pidevate pommirünnakute all.
Nantes on Prantsusmaa üks edukamaid klubisid, olles tulnud kaheksa korda Prantsusmaa meistriks ja võitnud neli Prantsusmaa karikat.
Nantesi noortesüsteemist on pärit teise seas sellised jalgpallurid nagu Marcel Desailly, Didier Deschamps, Mickaël Landreau, Claude Makélélé, Christian Karembeu ja Jérémy Toulalan.
Praegune koosseis.
"Seisuga 11. august 2020"
Bobby Moore

Bobby Moore ehk Robert Frederick Chelsea Moore ( 12. aprill 1941 Barking – 24. veebruar 1993 London) oli Inglismaa jalgpallikoondise kaitsja, maailmameister 1966.
Aastatel 1958–1973 mängis Bobby Moore West Ham Unitedis, siis siirdus ta Fulhami (1973–1976).
Inglismaa rahvuskoondises mängis (1962–1974) Moore 108 mängu ja lõi 2 väravat.
Süüria riigipeade loend

Süüria riigipeade loend loetleb Süüria riigipead alates iseseisvumisest 1920. aastal.
Aastail 1941–1946 olid riigis Prantsuse-Suurbritannia ühisväed.
1960. aasta Euroopa meistrivõistlused jalgpallis

1960. aasta Euroopa meistrivõistlused jalgpallis toimusid Prantsusmaal.
1960. aasta EM-il avaldas soovi osaleda 17 riiki. Pärast ühte eelringimängu, milles Tšehhoslovakkia alistas kahe mängu kokkuvõttes Iirimaa 4:2, jäi sõelale 16 riiki: Austria, Bulgaaria, Hispaania, Jugoslaavia, Kreeka, Norra, Nõukogude Liit, Poola, Portugal, Prantsusmaa, Rumeenia, Saksa DV, Taani, Tšehhoslovakkia, Türgi ja Ungari. 
Algul mängisid meeskonnad omavahel kaks mängu – kodus ja võõrsil. Alates poolfinaalidest leidsid mängud aset korraldajamaa pinnal. Prantsusmaa Jalgpalliliidu ja selle eestvedaja Henri Delaunay auks korraldati esimene finaalturniir, mis kandis nime Rahvaste Karikas, Prantsusmaal. Lisaks nimetati Delaunay auks ka võitjale üle antav karikas.
Poolfinaalides alistas Jugoslaavia korraldajamaa Prantsusmaa 5:4 ning Nõukogude Liit oli üle Tšehhoslovakkiast 3:0. Pariisis peetud finaalis võitis Nõukogude Liit Jugoslaaviat lisaajal 2:1. Otsustava värava lõi seitse minutit enne lisaaja lõppu Viktor Ponedelnik. Suur osa Nõukogude Liidu võidus oli legendaarse väravavahi Lev Jašini suurepärastel tõrjetel.
Jon Dahl Tomasson

Jon Dahl Tomasson (sündinud 29. augustil 1976 Kopenhaagenis) on Taani jalgpallitreener ja endine jalgpallur (ründaja).
Taani jalgpallikoondises tegi Tomasson debüüdi 29. märtsil 1997. Ta mängis koondises aastatel 1997–2010 kokku 112 mängu ja lõi 52 väravat.
Pärast jalgpallurikarjääri lõppu on Tomasson tegutsenud treenerina. Ta on olnud Hollandi klubide Excelsiori (2013–2014) ja Roda (2014), Rootsi kõrgliigaklubi Malmö FF-i (2020–2021) ning alates 2022. aasta juunist Inglismaa esiliigaklubi Blackburn Roversi peatreener.
Isiklikku.
Jon Dahl Tomasson on 182 cm pikk ja kaalub 79 kg.
Jesper Grønkjær

Jesper Grønkjær (sündinud 12. augustil 1977) on taani endine jalgpallur, ründaja.
Grønkjær mängis Taani jalgpallikoondises mänginud 80 korda ja lõi 5 väravat. Debüüt koondises toimus 27. märtsil 1999.
Isiklikku.
Jesper Grønkjær on 185 cm pikk.
Igor Tudor

Igor Tudor (sündinud 16. aprillil 1978 Splitis) on Horvaatia jalgpallikoondise endine poolkaitsja. 
Horvaatia jalgpallikoondises mängis Tudor 55 korda. Debüüt koondises toimus 15. novembril 1997, kui Ukraina jalgpallikoondisega mängiti viiki 1:1.
Pärast jalgpallurikarjääri lõppu on ta tegutsenud treenerina. Alates 2019. aastast on ta Itaalia kõrgliiga klubi Udinese Calcio peatreener.
Isiklikku.
Igor Tudor on 193 cm pikk ja kaalub 88 kg.
Marians Pahars

Marians Pahars (sündinud 5. augustil 1976; Tšornobai, Tšornobai rajoon, Tšerkassõ oblast, Ukraina NSV) on läti jalgpallitreener ja endine Läti jalgpallikoondise ründaja.
Läti rahvuskoondises mängis Pahars aastatel 1996–2007 75 korda ja lõi 15 väravat. Debüüt koondises toimus 12. märtsil 1996, kui kohtuti Küprosega ja kaotati 0:1. Esimese värava lõi ta rahvuskoondises 17. veebruaril 1997 mängus Poolaga, mis kaotati 2:3.
Aastatel 2013–2017 oli ta Läti jalgpallikoondise peatreener. Alates 2018. aastast on ta Läti kõrgliiga klubi FK Jelgava peatreener,
Isiklikku.
Marians Pahars on 176 cm pikk ja kaalub 70 kg.
Vitālijs Astafjevs

Vitālijs Astafjevs (sündinud 3. aprill 1971 Riias) on endine Läti jalgpallur, kes oli Läti jalgpallikoondise poolkaitsja ja kapten. Ta mängis 1992–2010 kokku 167 rahvuskoondise kohtumises.
Läti rahvuskoondises mängis Astafjevs esimest korda 26. augustil 1992, kui mängiti Taaniga ja mäng jäi viiki 0:0. Koondises mängis ta aastatel 1992–2010 kokku 167 mängu ja lõi 16 väravat. Esimese värava Läti koondises lõi ta mängus Eestiga 2. juulil 1993, kui saadi võit 2:0.
Klubikarjääri jooksul mängis ta muuhulgas Inglismaal Bristol Roversis, Venemaal Kaasani Rubinis ning Austria klubides Viini Austria ja Mödlingi Admira Wacker.
Läti aasta jalgpalluriks valiti ta aastatel 1995, 1996 ja 2007.
Isiklikku.
Vitālijs Astafjevs on 180 cm pikk ja kaalub 78 kg.
Dado Pršo

Dado Pršo (sündinud 5. november 1974 Zadaris) on endine Horvaatia jalgpallikoondise ründaja.
Horvaatia rahvuskoondises mängis Pršo aastatel 2003–2006 32 korda ja lõi 9 väravat. Debüüt ja esimene värav koondises oli 29. märtsil 2003, kui võideti Belgiat 4:0. 
Isiklikku.
Dado Pršo on 187 cm pikk.
Paul Scholes

Paul Aaron Scholes (sündinud 16. novembril 1974 Salfordis) on inglise jalgpallur, endine Inglismaa jalgpallikoondise ründav poolkaitsja. Ta mängis Manchester Unitedis ja Inglismaa koondises.
Lapsepõlv.
Scholes kasvas üles Oldham Athleticu pooldajana, kuid 14-aastaselt hakkas treenima koos Manchester Unitediga.
1992. aastal võitis Manchester Unitedi noortemeeskond Inglismaa meistrivõistlused. Sinna kuulusid näiteks David Beckham, Nicky Butt, Gary Neville ja Ryan Giggs, kuid Scholes sellesse koondisse veel ei mahtunud. Koos Phil Neville'iga jõudis ta järgmisel aastal finaali.
Manchester United.
Scholes sai elukutselise jalgpalluri lepingu 23. juulil 1993, kuid ei suutnud täiskasvanute koondisse murda enne 21. septembrit 1994 Inglismaa liiga karika mängus Port Vale'i vastu, mis võideti 2:1, kusjuures Scholes lõi mõlemad väravad. Sel hooajal lõi ta Unitedis 17 mängus 5 väravat.
Inglismaa koondis.
Scholes debüteeris Inglismaa jalgpallikoondises 1997 Old Traffordil sõprusmängus LAV-i vastu, mis võideti 2:1. Esimese värava Inglismaa koondise kasuks lõi ta 4. juunil 1997 Nantes'is sõprusmängus Itaalia vastu, mille Inglismaa võitis 2:0. Scholes lõi avavärava.
Samal aastal järgnesid väravad MM-valikmängus Makedoonia ja sõprusmängus Kameruni vastu ning Scholes lülitati Inglismaa koondisse 1998. aasta MM-iks. Inglismaa esimeses alagrupimängus Tuneesia vastu lõi Scholes inglaste teise värava, tagades 2:0 võidu. Inglismaa pääses alagrupist edasi, kuid kaotas kohe järgmises mängus penaltitega Argentinale ja langes välja.
2000. aasta EM-valikturniiril skooris Scholes kodus Poola ja võõrsil Šotimaa vastu ning aitas Inglismaa finaalturniirile. Finaalturniiril lõi ta juba avakohtumise 3. minutil värava Portugali vastu, ent Inglismaa kaotas 2:3, kaotas 2:3 ka Rumeeniale ning 1:0 võidust Saksamaa üle ei piisanud, Inglismaa langes välja.
2002. aasta MM-valikturniiril skooris Scholes võõrsil Albaania ja Kreeka vastu ning aitas Inglismaa finaalturniirile. Seal jõudis Inglismaa veerandfinaali, kus kaotas 0:2 hilisemale maailmameistrile Brasiiliale.
2004. aasta EM-il lõi Scholes oma viimase värava Inglismaa kasuks. See juhtus alagrupimängus Horvaatia vastu 4:2 võidetud mängus. Inglismaa kaotas veerandfinaalis Portugalile penaltitega 5:6.
Pärast EM-i loobus Scholes kohast koondises. Oma osa oli selles asjaolul, et peatreener Sven-Göran Eriksson ei mängitanud teda koondises keskpoolkaitsja, vaid vasakpoolkaitsja kohal, jättes keskpoolkaitsjateks Steven Gerrardi ja Frank Lampardi. Kuid ka pärast koondise peatreeneri vahetust ei tahtnud Scholes koondisse tagasi. Ta mängis koondises kokku 66 mängu ja lõi neis 14 väravat.
Isiklikku.
Paul Scholes on 170 cm pikk ja kaalub 70 kg.
Ta elab koos abikaasa Claire'i ning kolme lapsega (Arron, Alicia ja Aiden) Oldhamis.
Boris Živković

Boris Živković (sündinud 15. novembril 1975 Živinices) on endine Horvaatia jalgpallur, kaitsja.
Horvaatia jalgpallikoondises mängis Živković aastatel 1999–2007 kokku 39 mängu ja lõi 2 väravat. Debüüt koondises toimus 13. novembril 1999, kui mängiti Prantsusmaaga ja kaotati 0:3. Esimese värava koondises lõi 13. novembril 2001, kui mängiti viiki 1:1 Lõuna-Koreaga.
Isiklikku.
Boris Živković on 182 cm pikk.
Pavel Nedvěd

Pavel Nedvěd [p'avel n'edvjed] (sündinud 30. augustil 1972 Chebis) on endine tšehhi jalgpallur, poolkaitsja.
Tšehhi jalgpallikoondises mängis Nedvěd aastatel 1994–2006 kokku 91 mängu ja lõi 18 väravat. Debüüt koondises toimus 5. juunil 1994, kui mängiti Iirimaaga ja võideti 3:1. Esimese värava koondise kasuks lõi ta 14. juunil 1996, kui mängiti Itaaliaga ja võideti 2:1.
Isiklikku.
Pavel Nedvěd on 176 cm pikk ja kaalub 70 kg.
Läti jalgpallikoondis

Läti jalgpallikoondis on Läti esindusmeeskond jalgpallis.
Läti jalgpalliliit asutati 1921. aastal ning seitse aastat hiljem peetud esimese Balti turniiri võitsid just lätlased. Kuni 1940. aastani võideti karikas Eesti ja Leedu ees veel neljal korral. MM-võistluste valikmängudel osales Läti esimest korda 1938. aastal. Avaringis saadi hõlpsalt jagu tollal Balti riikidest nõrgima koondisega Leedust (4:2 kodus ja 5:2 võõrsil). Finaalturniirile pääsemiseks tulnuks nüüd alistada Austria, kuid 5. oktoobril 1937 Viinis peetud kohtumise lätlased kaotasid 1:2. Kordusmängu millegipärast ei peetud.
NSV Liidu poolt okupeeritud Balti vabariigid kohtusid jalgpalliväljakul aastatel 1948–1976 veel korduvalt Balti turniiri nime all ning Läti meeskond osutus parimaks kaheksal korral. Maavõistlusi teiste riikide koondistega pidada ei saanud.
Taasiseseisvumine 1991. aastal viis Läti uuesti tagasi FIFA ja UEFA liikmeskonda ning juba 1994. aasta MM-i valikturniiril saadi kaasa teha. Väravateta viigid Riias Hispaania ja taani vastu olid head tulemused, kuid seitsme koondise konkurentsis tuli leppida siiski kuuenda kohaga. Kahes järgmises MM-tsüklis (1998 ja 2002) lõpetas Läti koondis oma valikgrupis neljandana.
1996. aasta EM-i valikturniiril oli Läti oma valikgrupis kuue meeskonna seas viies, kuid võitis Põhja-Iirimaad ja Austriat. Euro 2000 valikturniiril saadi oma grupis neljas koht, alistatute sekka lisandusid grupi võitja Norra (3:1) ja Kreeka (2:1).
Esimest korda osales Läti koondis suurturniiril 2004. aastal, kui jõuti Euroopa meistrivõistlustele. Alagrupi teises kohtumises tehti Saksamaaga väravateta viik, kuid kaks teist kohtumist kaotati: Tšehhile 1:2 ja Hollandile 0:3. Läti ainsa värava lõi turniiril Māris Verpakovskis.
Hiljem oli Läti teist korda kõige lähemal suurturniirile jõudmisele kümnendi lõpus, kui 2010. aasta maailmameistrivõistluste valikturniiril saavutati oma alagrupis 17 punktiga kolmas koht, kusjuures alagrupi võitnud Šveitsist jäi lahutama vaid neli punkti. 
Praegune koosseis.
Läti jalgpallikoondise koosseis 2021. aasta Balti turniiriks ja sõprusmänguks Saksamaa vastu 2021. aasta juunis.
Mängud Eesti koondise vastu.
Eesti jalgpallikoondis on Lätiga kohtunud 55 korda, neist 10 korda on võitnud Eesti ja 26 korda Läti ning 20 korda on mängitud viiki. Läti oli kolmas FIFA liikmesriik, kellega Eesti koondis ametliku kohtumise pidas.
Antonio Cassano

Antonio Cassano (sündinud 12. juuli 1982 Bari) on Itaalia jalgpallikoondise endine ründaja
Itaalia rahvuskoondises mängis Cassano aastatel 2003–2014. Debüüt koondises toimus 12. novembril 2003, kui mängiti Poolaga ja võideti 3:1.
Isiklikku.
Antonio Cassano on 175 cm pikk ja kaalub 70 kg.
Milan Rapaić

Milan Rapaić (sündinud 16. augustil 1973 Nova Gradiškas) on Horvaatia jalgpallikoondise endine poolkaitsja.
Isiklikku.
Milan Rapaić on 182 cm pikk ja kaalub 78 kg.
Wilfred Bouma

Wilfred Bouma (sündinud 15. juunil 1978 Haagis) on endine Hollandi jalgpallur, kaitsja.
Hollandi jalgpallikoondises mängis ta aastatel 2000–2012 kokku 37 korda ja lõi kaks väravat. Debüüt koondises toimus septembris 2000, kui Holland mängis Iirimaa vastu.
Bouma alustas oma jalgpallurikarjääri amatööride klubis SV Rood-Wit '62. Aastal 1994 sõlmis ta noortelepingu elukutseliste jalgpalliklubiga PSV Eindhoven. Klubi tollane peatreener Aad de Mos lubas ta esimest korda väljakule 26. oktoobril 1994 mängus klubiga Willem II Tilburg, mille tema meeskond kaotas 1:2. 
Bouma ei pääsenud pika aja jooksul oma klubi mängudel platsile ning otsustas 1996. aastal üle minna klubisse MVV Maastricht ning mängida Hollandi tugevuselt teises liigas Eerste Divisie. Oma esimesel hooajal seal (1996/97) mängis ta 18 kohtumist ning lõi 7 väravat. Tema meeskond pääses järgmiseks hooajaks (1997/98) tagasi Hollandi tugevaimasse liigasse Eredivisie. Tol hooajal mängis Bouma 33 kohtumist ning lõi 6 väravat. 
Isiklikku.
Wilfred Bouma on 180 cm pikk ja kaalub 82 kg.
Jan Koller

Jan Koller (sündinud 30. märts 1973 Smetanova Lhotas) on endine Tšehhi jalgpallur, ründaja.
Tšehhi rahvuskoondises mängis Koller 91 korda ja lõi 55 väravat. Debüüt koondises toimus 9. veebruaril 1999, kui mängiti Šveitsiga ja võideti 1:0 ja värava autor oli Koller. Ta on Tšehhi koondise läbi aegade suurim väravakütt. Tšehhi koondises osales ta 2006. aasta maailmameistrivõistlustel ning kolmedel Euroopa meistrivõistlustel (2000, 2004 ja 2008).
Isiklikku.
Jan Koller on 202 cm pikk ja kaalub 103 kg. Ta on abielus Hedvika Kankovaga, nende peres kasvab tütar.
Šveitsi jalgpallikoondis

Šveitsi jalgpallikoondis on Šveitsi jalgpalliliidu esindusmeeskond, mis esindab Šveitsi rahvusvahelistel jalgpallivõistlustel. Šveitsis asuvad nii FIFA kui ka UEFA peakontoriid ning selle Kesk-Euroopa väikeriigi 1895. aastal asutatud jalgpalliliit (FIFA liige 1904. aastast) on üks Mandri-Euroopa vanemaid.
Ajalugu.
Šveitsi koondis pidas oma esimese maavõistluse 12. veebruaril 1905, Prantsusmaale kaotati 0:1.
Kahe maailmasõja vahel oli Šveits arvestatav jalgpallijõud. 1924. aasta olümpiamängudel saadi hõbemedal, 1934. ja 1938. aasta MM-il jõuti veerandfinaali. 1954. aastal võõrustati maailma paremaid meeskondi ning mängiti end kaheksa parema hulka.
MM-il mängiti 16 finalisti seas ka 1962 ja 1966, kuid suurema eduta. Järgmised enam kui kaks aastakümmet kuulus Šveits Euroopa keskmike sekka. Alles 1990. aastatel hakkas esmalt sakslase Uli Stielike ja seejärel inglase Roy Hodgsoni töö vilja kandma: 1994. aastal jõudis Šveits pärast 28-aastast vaheaega MM-i finaalturniirile.
Alain Sutter, Ciriaco Sforza ja Stéphane Chapuisat olid selle Šveitsi meeskonna suurimad tähed, mis USA-s peetud finaalturniiril 1994. aastal alagrupist edasi pääses. Järgmises mängus Hispaania vastu jäid šveitslased siiski alla. Järellainetusena pääses Šveits ka 1996. aasta EM-il finaalturniirile, kuid seal piirduti mängudega alagrupis.
Mängijad.
Šveitsi koondis 2024. aasta Euroopa meistrivõistlustel.
"Seisuga 29. juuni 2024"
Narva kihelkond

Narva kihelkond oli ajalooline kirikukihelkond Virumaa idaservas. 
Narva kihelkond moodustati 13. sajandi alguses ajaloolise Alutaguse kihelkonna alale. Aastast 1623 kandis Narva kihelkond Vaivara kihelkonna nime. Mõnes ajalooallikas aastal 1595 ja mõned korrad 17. sajandil on Vaivara kihelkonda nimetatud ka Peetri kihelkonnaks Peeterristil asunud Peetri kabeli järgi.
Kettler

Kettler, ka Ketteler, on Vestfaalist pärinev Saksa aadlisuguvõsa, mille liikmed olid ka Kuramaa hertsogid aastatel 1561–1737.
Kettlerid pärinesid väikeaadli hulgast, kuid 16. sajandi esimesel poolel hakkas nende positsioon tuntavalt tõusma, kui Gotthard (II) Kettlerist sai Kleve-Jülich-Bergi hertsogi nõunik. Tema vanemast pojast Wilhelmist sai Münsteri piiskop, nooremast, Gotthardist aga viimane Liivi ordu maameister ja esimene Kuramaa hertsog.
Dmitri Bulõkin

Dmitri Bulõkin (sündinud 20. novembril 1979 Moskvas) on endine Venemaa jalgpallur, ründaja.
Aastatel 2003–2005 mängis Dmitri Bulõkin Venemaa rahvuskoondises 15 mängu ja lõi seitse väravat. Debüüt koondises toimus Bulõkinil 6. septembril 2003, kui mängiti Iirimaaga viiki 1:1. Esimese värava koondises ja ühtlasi ka kübaratriki tegi ta mängus Šveitsi vastu, kui 10. septembril 2003 saadi võit 4:1.
Isiklikku.
Dmitri Bulõkin on 190 cm pikk ja kaalub 85 kg.
Dmitri Kiritšenko

Dmitri Kiritšenko (sündinud 17. jaanuaril 1977 Novoaleksandrovskis) on Venemaa jalgpallitreener ja endine jalgpallur, ründaja.
Venemaa rahvuskoondises mängis Kiritšenko aastatel 2003–2006 12 mängu ja lõi 4 väravat. Koondisega mängis ta 2004. aasta Euroopa meistrivõistlustel ja lõi turniiri ajaloo kõige kiirema värava mängus Kreeka vastu (68. sekundil).
Klubikarjääri jooksul mängis ta muuhulgas Venemaa kõrgliiga klubis Rostselmaš, Moskva CSKA, FK Moskva ja Moskva oblasti Saturn.
Aastatel 2018–2019 oli ta Venemaa kõrgliiga klubi FK Ufa peatreener.
Isiklikku.
Dmitri Kiritšenko on 174 cm pikk.
Pomorze vojevoodkond

Pomorze vojevoodkond on Poola haldusüksus (vojevoodkond).
Haldusjaotus.
Pomorze vojevoodkonnas on 4 maakonnaõigustega linna:
ja 16 maakonda